钦定古今图书集成/明伦汇编/氏族典/第298卷 > 《廖用贤尚友录》 > 姜汉
## 钦定古今图书集成/明伦汇编/氏族典/第298卷 > 《廖用贤尚友录》 > 姜汉

按《明外史姜汉传》：“汉，榆林卫人。弘治中，嗣世职，为本
卫指挥使。御史胡希颜荐其材勇，进都指挥佥事，充
延绥游击将军。武宗嗣位，寇大举犯宣、大，汉偕副总
兵曹雄、参将王戟分道援，有功。寻代雄为副总兵，协
守延绥。居二年，移守凉州。正德四年，擢署都督佥事，
充总兵官，镇宁夏。汉驭军严整，得将士心。安化王寘”
𫔍谋逆，与其党何锦、周昂置酒召汉宴。酒半，锦率其
徒直入，即座上执汉胁从己。汉奋起怒骂不屈，遂杀
之。